উত্তরাধুনিক এই যুগে আমরাও আশাহত হতে চাই না। বর্তমান যাই হোক, ভবিষ্যৎ হবে সম্ভাবনাময়। কোনও দুর্বৃত্তায়নকে প্রশ্রয় নয়, বরং সাধারণ মানুষের হাত ধরে এই দুর্বৃত্তায়নকে ঝেঁটিয়ে বিদায় করবে একদিন আমাদের তেজদীপ্ত তারুণ্য, আমাদের তরুণ প্রজন্ম। রাজনীতির নতুন সংস্কৃতি হবে একেবারেই মানুষকেন্দ্রিক (ক্ষমতা কিংবা অর্থকেন্দ্রিক নয়), মানুষের দুঃক্ষ-দুর্দশায়, পাওয়া-না পাওয়ায়, আনন্দ-বেদনায় এলাকার তৃণমূল নেতারাই হবেন আশা-ভরসার একমাত্র ভেলা, এমন প্রত্যাশা নিয়েই প্রতিটি ভোর দেখি আমরা।